กองทุนผู้สูงอายุ
โดย...ชัตน์วรี (shewarat@hotmail.com)
8 ธ.ค. 2558

โดย...ชัตน์วรี ([email protected])
ผู้สูงอายุถ้าเกษียณอายุจากการทำงานแล้ว แต่อยากจะประกอบธุรกิจเล็กๆ น้อยๆ ต้องการจะหาเงินทุนจะทำอย่างไรดี จะมีที่ไหนจะให้กู้บ้าง
วันนี้แม่ไม้การเงินมีคำตอบมาให้คะ
สำหรับผู้สูงอายุที่ต้องการเงินกู้สามารถที่จะติดต่อขอเงินกู้ได้จาก “กองทุนผู้สูงอายุ” โดยไม่ต้องเสียดอกเบี้ย 3 ปี ซึ่ง “กองทุนผู้สูงอายุ” อยู่ภายใต้การดูแลของกรมกิจการผู้สูงอายุ กระทรวงการพัฒนาสังคมและความมั่นคงของมนุษย์
กองทุนนี้เปิดโอกาสให้ผู้สูงอายุ (อายุ 60 ปีขึ้นไป) กู้เงินได้ ไม่ว่าจะกู้เป็นรายบุคคลหรือจะรวมกลุ่มผู้สูงอายุมากู้เงินก็ได้ รวมทั้งองค์กรที่ทำงานด้านผู้สูงอายุก็สามารถที่จะมายืมเงินในกองทุนผู้สูงอายุได้เช่นกัน 
วัตถุประสงค์การกู้เงินของ “กองทุนผู้สูงอายุ” เพื่อส่งเสริมสนับสนุนกิจกรรมสำหรับผู้สูงอายุ ที่จัดกันเป็นกลุ่ม สมาคม หรืออื่นๆ สามารถยื่นขอเงินกู้จากกองทุนผู้สูงอายุได้วงเงินกู้ตั้งแต่ 5 หมื่น-3 แสนบาท และต้องชำระคืนภายใน 3 ปี โดยไม่มีดอกเบี้ย
แม้แต่ผู้สูงอายุที่ต้องการเงินทุนในการประกอบอาชีพหรือกิจการของตนเอง แต่ไม่สามารถกู้เงินจากธนาคารหรือหน่วยงานรัฐได้ หรือกู้ได้ไม่เต็มวงเงิน ก็สามารถกู้เงินจากกองทุนผู้สูงอายุได้เช่นกัน โดยบุคคลทั่วไปกู้ได้ไม่เกิน 1.5 หมื่นบาท/คน แต่หากรวมกันเป็นกลุ่ม 5 คนขึ้นไป ก็สามารถเพิ่มได้ในวงเงินไม่น้อยกว่า 1 แสนบาทขึ้นไป และต้องชำระคืนเป็นรายงวดภายใน 3 ปี โดยไม่เสียดอกเบี้ยเช่นกัน
นอกจากนี้ ถ้าผู้สูงอายุมีความเดือดร้อนและประสบปัญหาเรื่องที่อยู่อาศัย ก็สามารถขอรับความช่วยเหลือ จากกองทุนผู้สูงอายุได้ไม่เกิน 1 หมื่นบาท และให้เงินกู้สำหรับอาหารและเครื่องนุ่งห่มรายละไม่เกิน 2,000 บาท
ทั้งนี้ ตั้งแต่ปี 2550 ถึง พ.ย. 2558 กองทุนสูงอายุให้กู้ไปแล้ว 1,208 โครงการ วงเงิน 111.99 ล้านบาท ให้เงินกู้เพื่อประกอบอาชีพรายบุคคล 4.6 หมื่นราย วงเงิน 1222.31 ล้านบาท และให้เงินกู้เพื่อประกอบอาชีพเป็นรายกลุ่ม 74 กลุ่ม วงเงิน 6.9 ล้านบาท
สำหรับผู้สูงอายุที่สนใจสามารถสอบถามข้อมูลเพิ่มเติมได้ที่ กลุ่มกองทุนผู้สูงอายุ กรมกิจการผู้สูงอายุ โทร. 02-255-5850-9 ต่อ 111, 156, 289